recursal/SuperWikiNEXT-32B huggingface dataset:
***Love*** er en amerikansk stum romantisk dramafilm fra 1920, regissert av Wesley Ruggles og med Louise Glaum i hovedrollen.

Handling
--------

Natalie Storm, en ung kvinne som sliter med å forsørge moren og lillesøsteren sin. Men hun må se moren sin dø, og søsteren hennes lider av mangel på mat og bedre omgivelser. Dette tvinger henne til å avvise forslaget om ekteskap fra Tom Chandler, en selv-utdannet gruve-ingeniør som deretter reiser til Sør-Amerika i håp om å tjene mye mer penger. For å redde søsteren hennes, begynner Natalie som elskerinnen til Wall Street-magnaten Alvin Dunning - frem til han offentlig ydmyker henne, og hun bestemmer seg for å frigjøre seg selv.

I mellomtiden kommer Chandler tilbake, etter å ha oppdaget en verdifull kobber-gruve i Sør-Amerika. Invitert til en fest i Dunning-hjemmet møter han Natalie som Dunnings elskerinne, og han reiser raskt sin vei. Stadig mer desperat får Natalie et aksje-tips som gjør at hun endelig har nok penger til å av slutte forholdet sitt med Dunning. Kort tid senere blir Dunning drept i en bil-ulykke, og Natalie blir alvorlig skadet.

Skuespillere
------------

* Louise Glaum som Natalie Storm
* Peggy Cartwright som Beatrice Storm
* James Kirkwood som Tom Chandler
* Joseph Kilgour som Alvin Dunning
* Edith Yorke som Natalies mor

Referanser
----------

1. ↑  «AFI|Catalog». *catalog.afi.com*. Besøkt 7. april 2023.

Eksterne lenker
---------------

* (en) Love (1920 film) – kategori av bilder, video eller lyd på Commons Rediger på Wikidata

* (en) *Love* på Internet Movie Database Rediger på Wikidata

* (en) *Love* på American Film Institute Rediger på Wikidata

* (en) *Love* på Silent Era Rediger på Wikidata
**John Midgaard** (født 29. august 1891 i Oddernes, død 22. august 1971) var en norsk pedagog og historiker.

John Midgaard tok språklig-historisk embetseksamen med hovedfag i engelsk i 1917, og var fra 1919 lektor ved Kristiansand katedralskole. Fra 1925 var han lektor ved Oslo katedralskole. I 1936 fikk han doktorgraden med en avhandling om Marokkokonflikten. Fra 1946 var han rektor ved Vahl skole i Oslo.

Midgaard deltok i partiet Venstre og var formann i Oslo Venstrelag. Han var medlem av bystyret i Oslo fra 1948. Sammen med Asbjørn Øverås skrev han lærebøker i norsk historie for realskolen og gymnaset, og sammen med Eiliv Skard en lærebok i verdenshistorie. Han skrev en bok om *9. april 1940* og en kortfattet norsk historie på engelsk, som også ble oversatt til tysk, fransk, italiensk og spansk.

Kilder
------

* *Norges filologer og realister*. Stavanger, 1950.

Eksterne lenker
---------------

* (no) Publikasjoner av John Midgaard i BIBSYS

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** SUDOC **·** NKC
 |
***Love, Honor and Obey*** er en amerikansk stumfilm fra 1920, regissert av Leander de Cordova. Filmen er basert på en roman fra 1917 av Charles Neville Buck.

Handling
--------

En ung forfatter av en bok som inneholder en rekke radikale seksuelle teorier, Stuart Emmett, blir skadet i en ulykke når han mister kontroll over bilen sin. Han blir deretter oppdaget av Conscience Williams, som tar ham med seg hjem til henne for å ta hånd om ham. Men når faren hennes leser enkelte avsnitt fra Stuarts nye bok, beordrer han den unge mannen ut av hjemmet deres. Men Stuart og Conscience, som allerede har forelsket seg i hverandre, forsøker deretter å kommunisere gjennom brev. Men brevene deres blir stoppet av Eben Tollman, en velstående mann som også er interessert i Conscience.

Etter at Conscience leser en historie i avisen som feilaktig anklager Stuart for å ha vært delaktig i en skandale, går hun endelig med på å gifte seg med Tollman. Men kort tid etter at bryllupet deres har funnet sted oppdager Conscience at historien hun leste i avisen om Stuart bare var oppspinn, og neste morgen oppdager hun ektemannen hennes alt for alkohol-påvirket og alle brevene han tidligere hadde stjålet som hadde blitt forsøkt sendt mellom Stuart og Conscience. Etter at Stuart deretter havner i en konflikt mot Tollman, faller Tollman i et basseng og drukner.

Skuespillere
------------

* Wilda Bennett som Conscience Williams
* Henry Harmon som William Williams
* Claire Whitney som Marion Holbury
* Kenneth Harlan som Stuart Emmett
* George Cowl som Eben Tollman
* E. J. Radcliffe som Jack Holbury

Referanser
----------

1. ↑  «AFI|Catalog». *catalog.afi.com*. Besøkt 8. april 2023.

Eksterne lenker
---------------

* (en) Love, Honor and Obey (film) – kategori av bilder, video eller lyd på Commons Rediger på Wikidata

* (en) *Love, Honor and Obey* på Internet Movie Database Rediger på Wikidata

* (en) *Love, Honor and Obey* på AllMovie Rediger på Wikidata

* (en) *Love, Honor and Obey* på American Film Institute Rediger på Wikidata
**DS «Aladdin»** ble bygget av Stavanger Støberi & Dok som byggenummer 42. Skipet ble overlevert til skipsreder Ths. S. Falck i Stavanger i januar 1903. Skipet ble ved samme reder til det krigsforliste 8. september 1917.

Krigsforlis
-----------

DS «Aladdin» forlot Dunston like ved Newcastle, klokken 6 om morgenen den 8. september 1917. Hun var lastet med kull for Treport. I det hun seiler ut av elveløpet Tynemouth svinger hun styrbord og setter kurs mot Den engelske kanal. Samme ettermiddag passerer hun Scarborough, med kurs for Flamborough Head, utenfor kysten av Yorkshire. Like sør for Flamborough Head, klokken 16:30 blir hun angrepet av den tyske ubåten UB-34. Den første torpedoen bommer, men mannskapet går i livbåtene. Ubåten angriper igjen og neste torpedo treffer i maskinrommet. Skipet blir delt i to og synker i løpet av 2–3 minutter. En av mannskapets medlemmer omkommer.

Kilder
------

* «D/S Aladdin». Lillesand sjømannsforening. Besøkt 26. desember 2018.
* Erling Jensen: *Stavanger Støberi & Dok*, 2008 ISBN 9788292309568
* Stavanger Støberi & Dok Arkivert 8. desember 2010 hos Wayback Machine.

Eksterne lenker
---------------

* Stavanger Støberi & Dok Arkivert 8. desember 2010 hos Wayback Machine.
*
**Lovat** (russisk: Ло́вать, belarusisk: Ловаць) er ei elv i Pskov og Novgorod oblast i Russland og Vitebsk voblast i Belarus. Elva er 530 kilometer lang og har et nedbørfelt på 21 900 km². Den begynner i grensestrøkene mellom Russland og Belarus, og munner ut i innsjøen Ilmen.

Elva Lovat starter fra innsjøen Lovatets, helt nord i Belarus. I sitt øvre løp renner den gjennom flere innsjøer (Zavesno, Zadratje, Mezja, Sosno, Tsjernjavskoje, Sesito, Tsastvo). Elva er her 10–15 meter bred, sterkt buktende og meanderende, det er mange myrlendte deler, og mange kroksjøer, særlig nedenfor Velikije Luki. Den løper nå sammen med Nasva (fra venstre), og renner inn i Novgorod oblast hvor den går gjennom en skogkledd dal, med høye og noen steder stupbratte bredder, og den danner flere strykpartier på denne strekningen. Elva er her under 50 meter bred, men ved Kholm møter den sideelva Kunja fra høyre side, og blir rundt 100 meter bred. I lavlandet sør for Ilmen blir elvebreddene lavere. Rundt 15 kilometer før munningen kommer sideelvene Polist og Redja inn fra venstre. Lovat munner ut i innsjøen Ilmen, hvor den sammen med elva Pola danner et delta på rundt 400 km². De to elvene er forbundet via en kort elvegren rundt 20 kilometer før munningen.

Elva er farbar for båter på de nederste 70 km. På 900- og 1000-tallet var Lovat en vital del av væringenes handelsrute til Konstantinopel.

De største byene langs elva er Velikije Luki og Kholm.

Referanser
----------

1. 1 2 3  «Река Ловать». *Russlands statlige vannregister* **(russisk)**. Besøkt 25. januar 2016.
2. 1 2  «Ловать». *Store sovjetiske encyklopedi* **(russisk)**. Besøkt 25. januar 2016.

Eksterne lenker
---------------

* (en) Lovat River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |
**Bruno Ghedina** (født 21. februar 1943 i Cortina d'Ampezzo i Italia, død 10. januar 2021 i Belluno) var en italiensk ishockeyspiller.

Karriere
--------

Bruno Ghedina spilte fra 1960 til 1975 for SG Cortina i Serie A. Det var et lag som i denne perioden vant det italienske ishockeymesterskapet åtte ganger.

Han var med i det italienske laget på Vinter-OL 1964 i Innsbruck; da havnet italienerne på 15. plass. Han deltok videre ved ishockeyverdensmesterskapene i 1667 og i 1972.

Den 10. januar 2021 døde Bruno Ghedina i en alder av 77 år bare noen par timer etter sin ektefelle som følge av covid-19.

Referanser
----------

1. 1 2   hockeycortina.it, besøkt 12. januar 2021[Hentet fra Wikidata]
2. ↑   .  Manglende eller tom `|tittel=` (hjelp)
3. ↑   .  Manglende eller tom `|tittel=` (hjelp)

Eksterne lenker
---------------

* (en) Bruno Ghedina – Olympedia Rediger på Wikidata

* (en) Bruno Ghedina – Sports-Reference (OL-resultater – arkivert) Rediger på Wikidata

* (en) Bruno Ghedina – Eliteprospects.com Rediger på Wikidata
**Karol Haertigs palass** (polsk *Pałac Karola Haertiga*) ligger ved Piotrkowska-gaten 236 i Łódź. 

Karol Haertigs palass og Wartas bygning ved siden av
Palasset ble reist i årene 1895–1896 til forretningsmannen Karol Haertig etter tegninger av Franciszek Chełmiński. Det bestod av en frontdel med kvadratformet grunnplan og en rikt utsmykket eklektisk fasade samt et tilbygg. Karnappet over innkjørsporten hvilte på kariatidskikkelser. Første etasje huset forretningsbyrået til Haertig, mens etasjen over bestod av representative leiligheter.

Etter andre verdenskrig huset bygningen i mange år Polski Czerwony Krzyż («Polske Røde Kors»). På begynnelsen av det 21. århundre ble bygningen overtatt av Towarzystwo Ubezpieczeń i Reasekuracji Warta («Forsikrings- og Reassuranseselskapet Warta»). Palasset ble da totalrestaurert både inn- og utvendig, samtidig som en moderne bygning ble reist på plassen ved siden av. Renovasjonsarbeidene varte i halvannet år og ble ferdig i 2005. Arbeidet ble verdsatt gjennom en rekke arkitekturkonkurransepriser.

Eksterne lenker
---------------

* (en) August Härtig's palace – kategori av bilder, video eller lyd på Commons Rediger på Wikidata
**Karnit Flug** (født 9. januar 1955) er en israelsk økonom, som siden november 2013 har vært sentralbanksjef i Israel (Bank of Israel). Hun er sentralbankens første kvinnelige sentralbanksjef.

Hun er født i Polen, men immigrerte til Israel sammen med foreldrene sine da hun var 3 år gammel.

Utdanning og yrkeskarriere
--------------------------

Flug har en Master of Arts-grad (cum laude) innen sosialøkonomi fra the Hebrew University i Jerusalem (1980), og har også en Ph.D i sosialøkonomi fra Columbia University, som hun fullførte i 1985. 

Året før hun var ferdig med sin doktorgrad begynte hun å jobbe i Det internasjonale pengefondet (IMF), som økonom. Hun returnerte til Israel i 1988, og begynte da i Bank of Israels forskningsavdeling, der hun jobbet med særlig makroømonomi, arbeidsmarkedet og sosialpolitikk. I 1994-96 var hun i permisjon, og jobbet for Den interamerikanske utviklingsbanken, som senior forskningsøkonom. Hun returnerte til sentralbanken i 1997, og ble visedirektør i forskningsavdelingen. I 2001 ble hun direktør i den samme avdelingen, og ble samtidig en del av sentralbankens ledelse. 

I juli 2011 ble hun visesentralbanksjef, under sentralbanksjef Stanley Fischer, og da Fischer trakk seg fra stillingen som sentralbanksjef i juli 2013 overtok hun som fungerende sentralbanksjef. Den 13. november 2013 overtok hun formelt som sentralbanksjef.

Referanser
----------

1. ↑   Davos 2014 Participant List, uttrykt i referansen som 1955[Hentet fra Wikidata]
2. ↑  Haaretz -  *Karnit Flug named governor of the Bank of Israel*, besøkt 30. januar 2014.

Eksterne lenker
---------------

* Bank of Israel - Dr. Karnit Flug

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
***Purple Rain*** er et amerikansk romantisk drama- og musikkfilm fra 1984 med popartisten Prince i hovedrollen. Andre sentrale roller spilles av Apollonia Kotero, Morris Day og Clarence Williams III. Regi er ved Albert Magnoli. Filmen er tett knyttet opp til albumet *Purple Rain* og sangen med samme navn.

Den ble i 1990 etterfulgt av den langt mindre kjente *Graffiti Bridge*.

Handling
--------

Handlingen utspiller seg i Minneapolis og Prince har hovedrollen som den unge og talentfulle musikeren "The Kid", sanger i bandet "The Revolution". "The Kid" treffer sangerinnen "Apollonia" og de to innleder en problematisk romanse. Han strever iherdig med å få forholdet til Apollonia til å fungere samt å holde sammen bandet. I tillegg gjør musikeren "Morris Day", med gruppen "The Time", livet vanskelig for ham. Oppå alt dette har han også en voldelig far å streve med.

Alle personene (utenom Prince og de som spiller hans foreldre) bruker sine virkelige navn i filmen.

Om filmen
---------

*Purple Rain* ble en forholdsvis stor publikumssuksess og innbrakte $68 millioner i USA alene.

Produksjonskostnadene var på ca $7 millioner.

### Anmelderne

*Purple Rain* har fått 68 % på Rotten Tomatoes og 55 % på Metacritic.

*Aftenposten* gav den forholdsvis god omtale og skrev: «Isolert sett som film, er ikke Purle Rain noe mesterverk, men den er ett av flere dokumenter over hvilken gigant rocke-artisten Prince er».

### Priser

Den vant en Oscar i klassen beste filmmusikk. Den vant også en Grammy og Brit Awards for musikken. Prince ble i tillegg tildelt en Image Award i klassen beste mannlige skuespiller.

Rollebesetning
--------------

* Prince ... The Kid
* Apollonia Kotero ... Apollonia
* Morris Day ... Morris
* Clarence Williams III ... Father
* Jerome Benton ... Jerome
* Jill Jones ... Jill

Referanser
----------

1. ↑  «Purple Rain (1984) - Box Office Mojo». *www.boxofficemojo.com*. Besøkt 30. mai 2019.
2. ↑  «Purple Rain». IMDb. Besøkt 30. mai 2019.
3. ↑  «Purple Rain (1984)». *Rotten Tomatoes* **(engelsk)**. Besøkt 30. mai 2019.
4. ↑  «Purple Rain». *Metacritic*. Besøkt 30. mai 2019.
5. ↑  Aftenposten morgen – Nye filmer (12.10.1984, s.7)
6. ↑  «Purple Rain - IMDb». Besøkt 30. mai 2019.

Eksterne lenker
---------------

* (en) *Purple Rain* på Internet Movie Database Rediger på Wikidata

* (no) *Purple Rain* hos Filmfront Rediger på Wikidata

* (sv) *Purple Rain* i Svensk Filmdatabas Rediger på Wikidata

* (da) *Purple Rain* i Danmark Nationale Filminstitut Rediger på Wikidata

* (en) *Purple Rain* på AllMovie Rediger på Wikidata

* (fr) *Purple Rain* på Allociné Rediger på Wikidata

* (nl) *Purple Rain* på MovieMeter Rediger på Wikidata

* (en) *Purple Rain* på Turner Classic Movies Rediger på Wikidata

* (en) *Purple Rain* på American Film Institute Rediger på Wikidata

* (en) *Purple Rain* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data)
 |
«**Un, deux, trois**» var Frankrikes bidrag i Eurovision Song Contest 1976 og ble fremført på fransk av Catherine Ferry. Melodien ble skrevet av Tony Rallo og teksten ble skrevet av Jean-Paul Cara.

Sangen ble fremført som syttende bidrag om kvelden 3. april 1976 (etter Monacos Mary Christy med «Toi, la musique et moi» og før Jugoslavias Ambasadori med «Ne mocu skriti svoj bol»

«Un, deux, trois» er et up tempo-nummer som handler om Ferrys «policy» i å være med sin elsker. Hun synger *«Il fait si bon dans tes bras»* (*«Det er skjønt i være i dine armer»*) for eksempel. Det blir også nevnt det faktum at Ferry tror at livet – eller kjærligheten – ikke nødvendigvis må være så komplisert som en bok av Kafka.

Da avstemningen var ferdig, havnet den på en andreplass blant atten deltakere med 147 poeng. Det var den høyeste poengsummen for et fransk bidrag til da.

Ferrys versjon ble utgitt i Frankrike på singlen Barclay 62204 i 21976. Musikalsk leder var Tony Rallo. Hun spilte også inn sangen på engelsk («One, Two, Three»), tysk («Ein, zwei, drei») samt spansk («Un, dos, tres»).

Norsk versjon
-------------

Jan Thoresen har skrevet en norsk tekst. På norsk bærer den tittelen «En, to, tre». 

### Innspilling

* Brit Høiland, Wenche Hallan, Bendik Singers. Utgitt på singlen Triola TN 703 i 1976.

Referanser
----------

1. ↑  Sangteksten
2. ↑  Catherine Ferry – 1,2,3 (7", Single) at Discogs
3. ↑  Se plateetiketten

* Eurovision Song Contest 1976

| Utmerkelser og prestasjoner |
| --- |
|
| Forgjenger :**«Et bonjour à toi l'artiste» med Nicole Rieu**

 | **Frankrikes bidrag i Eurovision Song Contest**1976 | Etterfølger :**«L'oiseau et l'enfant» med Marie Myriam** |
De engelske puritanernes karakteristiske klesdrakt i svart var en forenklet utgave av den flamske barokkmoten omkring 1620. *Pilgrims Going To Church* av George Henry Boughton er malt i 1867
**Puritanerdrakt** (på engelsk *Purtian dress*) er den klesdrakten som Oliver Cromwells engelske puritanerne bar da de reiste over til Amerika som «pilegrimene» med «Mayflower» i 1621. Dette er en forenklet utgave av den flamske barokkdrakten som var på moten omkring 1620. Draktene mangler for eksempel de rike kniplingsarbeidene og sløyfene som ellers var vanlig i overklassemoten. 

Puritanernes drakter var sydd av svart eller billigere, grått stoff. Mennene bar folderike knebukser og tilhørende vams, køllert eller flasketrøye med skjøter i form av flasker (fliker), og store, hvite bladkrager. Over dette ble det båret kappe i spansk, rundskåret stil og en høy filthatt med tilspisset pull, på engelsk gjerne kalt *capotain*, på hodet. På beina ble det båret høye kravestøvler i tidens mote. 

Puritanermoten fra 1620 levde videre blant de europeiske nybyggerne i Amerika, og kom tilbake til Europa i en noe modernisert utgave på slutten av 1700-tallet da fredsavtalen etter De forente staters krig med England skulle undertegnes i Paris. Den «nye» drakten var laget av ull og uten overdrevne utsmykninger. Den påvirket særlig den engelske, borgerlige mannsdrakten. I Tyskland fikk den tilnavnet wertherdrakt etter den den romantiske hovedpersonen i Goethes roman *Den unge Werthers lidelser* som ble beskrevet med en slik moderne, ungdommelig og «reformvennlig» fritidsdrakt. I Frankrike ble stilen kalt *á l'anglaise* («på engelsk vis») som en klar motsetning til rokokkomotens silkebroderte mannsdrakt *a la française* («på fransk vis») som var preget av et tilnærmet evig hoffliv.

Galleriet viser avbildninger av puritanerdrakter tolket i patriotiske historieillustrasjoner av Jean Leon Gerome Ferris (1863–1930).

* The Mayflower Compact 1620*The Mayflower Compact 1620*
* The First Thanksgiving*The First Thanksgiving*
* The Fall of New Amsterdam*The Fall of New Amsterdam*

Se også
-------

* USA i kolonitiden
* Pilegrimene
* Wertherdrakt
**Vannassen** er en liten innsjø i Stavanger kommune med friområde og parkområde rundt, plassert ved Åsen ovenfor Hillevåg. Vannassen var vannverk for Hetland kommune fra 1919, men er nå nedlagt.

Historie
--------

Opprinnelig var Vannassen bare et lite tjern omgitt av myrområder og lynghei. Dette tjernet lå på gården Auglend (som området fremdels heter), men på 1800-tallet ble området nord og øst for tjernet kjøpt opp av gårdsbrukene Sandvik og Blidensol. Helmik Jonassen Sandvik brukte vann fra tjernet til å male korn i et lite kvernhus.

I 1915 kjøpte Hetland kommune tjernet og området omkring for å bygge et vannverk. Vannverket skulle betjene sørlige HIllevåg og nærmeste strøket sønnenfor. Tjernet ble dermed demmet opp og gravd ut, og utgjorde i alt 23 dekar. Bassenget kunne romme 50000m3.Vanntilførselen ble regulert fra noen kummer i en betongplatting på østsiden av vannet. Noen av disse står fremdels. Fra kummene ble vannet ført i rør til selve vannverket som sto i skråningen like nedenfor. Vannverkstjernet viste seg i ettertid å være en dårlig investering for Hetland kommune. Vannet smakte dårlig, og vannverket ble nedlagt.

Bruk i dag
----------

I dag er Vannassen et yndet friområde med turløype og parkområde som ligger på Kristianslyst i Hillevåg bydel, og det er et fint parkanlegg rundt vannet. Her er det fint å ta med småbarn, for det finnes en stor lekeplass ved vannet i tillegg til flere benker og gressletter. Løypa rundt vannet er belyst, og det er offentlig tursti fra Vannasen og ned mot Mariero. Det er skog rund hele vannet som strekker seg fra veien Auglendsdalen parallelt med E39 i vest til boligfeltene ved Kristianlyst skole. I sør er gatene Auglendsdalen, Håvollveien og Rundvollen. I nord grenser området til bebyggelsen i Solåsveien. Vassåsveien avgrenser parkområdet mot en stor åpen grusplass, hvor omreisende sirkus ofte setter opp telt.

Det har blitt en tradisjon for beboerne i området å feire Sankthans aften her, med bål og festligheter. Hvert år pleier også russen på Nord-Jæren å ha flere feiringer her.

Referanser
----------

1. ↑  Hetland Herad 1837-1937 Minneskrift
2. ↑  Hetland Herad 1837-1937 Minneskrift
**Purple Heart** er en amerikansk militær utmerkelse som tildeles personell i USAs forsvar som har blitt skadet eller drept i kamp etter 5. april 1917. Medaljen ble innstiftet i 1932 og først utdelt 22. februar dette året. Medaljen er basert på Badge of Military Merit, som ble innstiftet av George Washington 7. august 1782 og som er den eldste militær utmerkelse i USA. 

Med ordren til medaljen fulgte ordene: «Let it be known that he who wears the military order of the purple heart has given of his blood in the defense of his homeland and shall forever be revered by his fellow countrymen.» (*la det bli kjent at den som bærer den militære utmerkelsen Purple Heart har gitt sitt blod for å forsvare sitt hjemland og skal alltid bli respektert av sine landsmenn*).

Purple Heart er utformet som en hjerteformet, lilla medalje med gullkant og med profilen av George Washington i senter. Over hjertet er våpenskjoldet til Washington. På revers står ordene: «FOR MILITARY MERIT». Båndet er 35 mm bredt og har 3 mm hvite striper på kantene og en 29 mm lilla stripe i midten.

* MedaljenMedaljen
* BåndstripenBåndstripen
* I utdelingseskenI utdelingsesken

Eksterne lenker
---------------

* (en) Purple Heart (United States) – kategori av bilder, video eller lyd på Commons Rediger på Wikidata

* (en) Purple Heart – galleri av bilder, video eller lyd på Commons Rediger på Wikidata
* Purple Heart, Institute of Heraldry

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
For det astrologiske stjernetegnet, se Vannmannen
Forsida på 2008-utgaven av tidsskriftet Vannbæreren
***Vannbæreren*** er et norsk tidsskrift som først ble utgitt fra 1974 til 1978 på Karlsøy i Troms. En ny serie utgivelser begynner høsten 2007.

*Vannbæreren*, med undertitelen «tidsskrift for kulturelle endringer», ble første gang utgitt i 1974 av forlaget Regnbuetrykk som var en del av Vindheim-kollektivet på Karlsøy. Redaksjonen besto et stort antall mennesker, men kjernen var hele tida Jan Bojer Vindheim, hans samboer Kari Berg samt Svein-Egil Haugen og Grethe Hoel.

I perioden fra 1974 til 1978 utkom i alt ti store, gjennomillustrerte hefter med et innhold som spente fra sjølberging ved hjelp av økologisk jordbruk og alternativ teknologi over anarkisme og feminisme til religion og musikk.

En ny serie utgivelser påbegynnes sommeren 2007. Redaktør Jan Bojer Vindheim har fått med seg størsteparten av den gamle redaksjonen og mange tidligere bidragsytere til å produsere *Vannbæreren 11*, som denne gang utgis av Karlsøyfestivalen.

Eksterne lenker
---------------

* Tidsskriftet Vannbæreren
**Vanlig ålebrosme** (*Lycodes vahlii*) er en bunnfisk i familien ålekvabber som lever i saltvann. Den kalles også bare **ålebrosme**.

Underarter
----------

Arten deles i to underarter, nominatunderarten *Lycodes vahlii vahlii* som lever i Nord-Amerika og *Lycodes vahlii gracilis* som lever i Europa.

Utseende
--------

Vanlig ålebrosme er en avlang fisk med stort hode hvor rygg-, hale- og gattfinner er vokst sammen til en sammenhengende finne. Kroppsfargen varierer, men er som oftest overveiende mørk med enkelte lysere felter på ryggen og sidene. Unge fisker har flere mørke tverrstriper. Den største man kjenner til var 53 cm, men vanlig lengde er omkring 28 cm.

Levevis
-------

Arten er en bunnfisk som holder seg mellom 50 og 600 meters dyp. Føden består av bunndyr som reker og krill.
Vanlig ålebrosme gyter fra sensommeren til høsten. Hunnene legger om lag 100 store egg (opp til 6 mm) på havbunnen.

Utbredelse
----------

Fisken fins langs kysten av begge sidene av Nord-Atlanteren, fra Kattegat og Bohuslän til Kvitsjøen på europeisk side, og fra Canada til Grønland på amerikansk side. Den fins også rundt Island

Eksterne lenker
---------------

* (en) *Vanlig ålebrosme* – oversikt og omtale av artene i WORMS-databasen Rediger på Wikidata

* (en) *Vanlig ålebrosme* i Global Biodiversity Information Facility Rediger på Wikidata

* (no) *Vanlig ålebrosme* hos Artsdatabanken Rediger på Wikidata

* (sv) *Vanlig ålebrosme* hos Dyntaxa Rediger på Wikidata

* (en) *Vanlig ålebrosme* hos FishBase Rediger på Wikidata

* (en) *Vanlig ålebrosme* hos ITIS Rediger på Wikidata

* (en) *Vanlig ålebrosme* hos NCBI Rediger på Wikidata

* (en) *Kategori:Lycodes vahlii* – bilder, video eller lyd på Wikimedia Commons Rediger på Wikidata

* (en) *Lycodes vahlii* – galleri av bilder, video eller lyd på Wikimedia Commons Rediger på Wikidata
**Kenny Perry** (født 10. august 1960) er en amerikansk profesjonell golfspiller.

Perry er født i Elizabethtown i Kentucky og gikk på Western Kentucky University. Han ble profesjonell i 1982. Karrieren hans utviklet seg sakte men jevnt. Han ble ikke medlem av PGA-touren før i 1987, og i de første årene hadde han problemer med å beholde medlemsstatusen. Han tok sin første seier på touren i det prestisjefylte Memorial Tournament i 1991. To nye seire fulgte i løpet av 1990-årene, og enda en seier i 2001. I sesongen han fylte 48, i 2008, vant han 3 turneringer, og spilte i Ryder Cup for første gang. Han har vært blant de ti beste på verdensrankingen i golf i en periode på 50 uker mellom 2003 og 2005. Han tok sin fjortende seier på touren i 2009 i Travelers Championship. 

Perry er den høyest rangerte på lista over mest inntjente penger i karrieren på PGA-touren uten en major-seier. Han har to andreplasser, PGA Championship i 1996 og Masters i 2009, begge tapt i omspill om seieren, som beste majorplasseringer.

Seire på PGA-touren
-------------------

* 1991: The Memorial Tournament
* 1994: New England Classic
* 1995: Bob Hope Chrysler Classic
* 2001: Buick Open
* 2003: Bank of America Colonial, The Memorial Tournament, Greater Milwaukee Open
* 2005: Bay Hill Invitational, Bank of America Colonial
* 2008: The Memorial Tournament, Buick Open, John Deere Classic
* 2009: FBR Open, Travelers Championship

Eksterne lenker
---------------

* (de) Kenny Perry – Munzinger Sportsarchiv Rediger på Wikidata

* (en) Kenny Perry – PGA-touren Rediger på Wikidata

* (en) Kenny Perry – Verdensrankingen Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |
**Purnululu nasjonalpark** ligger i Vest-Australia, Australia, 2054 km nordøst for Perth. Den nærmeste byen er Kununurra. En vei gjennom Spring Creek Track, ca 25 km sør for Kunurra går til parkens besøkssenter. Veien er 53 km lang og er bare farbar under den tørre sesongen (ca. 1. april til 31. desember), og kun av firehjulsdrevne biler. Det tar omtrent tre timer å kjøre. Det er mye lettere å komme til parken med fly. Helikopterturer kjøres fra Turkey Creek Roadhouse i Warmun, 187 km sør for Kununurra, og småfly fra Kununurra.

Nasjonalparken ble i 2003 oppført på UNESCOs verdensarvliste.

Purnululu er sandsteinområde i Bungle Bungle av Kija Aboriginal mennesker. Navnet betyr sandstein eller kan være en forvanskning av bunt gress. Rocks ligger helt innenfor nasjonalparken og nå en topp på 578 moh Området er kjent for sin sandstein kupler, uvanlig og visuelt slående med sin varierende striper i oransje og grått band. Bandene i kupler skyldes forskjellen i lerinnehållet og i porøs sandstein lagene er. Den oransje band består av jernoksid akkumulert i lag som tørker ut for raskt for cyanobakterier for å kunne ta tak. Den grå band består av cyanobakterier på overflaten av sandstein der fuktighet samles.

Eksterne lenker
---------------

* Purnululu National Park Arkivert 15. juni 2006 hos Wayback Machine.
* UNESCO World Heritage Centre - Purnululu National Park

| * v
* d
* r
Verdensarvsteder i Australia (liste) |
| --- |
|  | 
* Australske straffangeplasser
* Blue Mountains-området
* De australske funnsteder for fossiler av pattedyr
* K’gari
* Gondwana-regnskogen
* Great Barrier Reef
* Heard- og McDonaldøyene
* Kakadu nasjonalpark
* Lord Howe-øyene (\* Lord Howe-øya og \* Ball’s Pyramid)
* Macquarieøya
* Operahuset i Sydney
* Purnululu nasjonalpark
* Royal Exhibition Building / Carlton Gardens
* Shark Bay
* Tasmanias villmark
* Tropeområdene i Queensland
* Uluṟu-Kata Tjuṯa nasjonalpark
* Willandrasjøene

 | Australias flagg |

|  |  |
| --- | --- |
| Oppslagsverk/autoritetsdata | VIAF **·** GeoNames **·** GeoNames
 |
En **vannblemme** er en forsvarsmekanisme i menneskekroppen som for eksempel kan oppstå ved gnagsår. Når det ytre hudlaget skilles fra det indre laget, samler det seg serøs væske (den flytende delen av blodserumet) mellom lagene mens huden repareres under.

Dersom vannblemmen oppstår i forbindelse med en blødning, kan det oppstå en blodblemme.

Årsak
-----

En vannblemme kan oppstå som et resultat av kjemisk eller fysisk skade. Et eksempel på en kjemisk skade er allergisk reaksjon. En fysisk skade kan være varme, frost eller friksjon.

Vannblemmen utvikles vanligvis når friksjon eller irritasjon på hudoverflaten gjør at hudlagene skilles. Væske fyller rommet i mellom hudlagene mens huden repareres. Du vil vanligvis finne vannblemmer på føtter eller hender, som begge er ideelle steder for en vannblemme.

Vannblemmer kan også oppstå i forbindelse med kjønnssykdom.

Hvordan unngå vannblemmer?
--------------------------

Minimalt med friksjon er den beste måten å unngå vannblemmer på. Sko som passer, sokker og arbeidshansker hjelper til å redusere risikoen for at vannblemmer skal oppstå.
Det å forsikre seg om at skoene er riktig størrelse og form, og at sokkene er laget av en syntetisk blanding er gode forholdsregler. Man kan også få tak i salver for å minske friksjon i forbindelse med trening.

Behandling
----------

En vannblemme vil vanligvis forsvinne ganske fort av seg selv med mindre det oppstår en infeksjon. Dersom blemmen sprekker, vil huden under være langt mer sårbar da dette er et åpent sår. Hvis dette skulle skje, bør man desinfisere såret og sette på et plaster eller en bandasje for å unngå at skadelige bakterier kommer til. Plasteret eller bandasjen bør ikke sitte for stramt siden dette kan føre til friksjon.

Dersom blemmen har sprukket, bør man ikke fjerne den overflødige huden (med mindre den er revet opp eller skitten). Verk og rød og sår hud rundt såret er tegn på infeksjon. Små, hele blemmer som ikke er ubehagelige bør få helbrede seg selv i fred nettopp fordi vannblemmens beste beskyttelse mot infeksjoner er dens egen hud.

Noen vannblemmer kommer på steder der de gir ubehag ved bevegelser, spesielt dersom det innvendige trykket blir for stort. Da kan en tømme den ved å stikke hull og la en del væske renne ut. Et slikt dreneringshull bør ikke settes i selve blemmen, men i kanten fra den urørte huden og inn. Hullet vil da normalt tette seg selv uten at det innvendige av blæra blir forurenset.

Referanser
----------

1. ↑  Langeland, Tor (17. januar 2017). «blemme». *Store medisinske leksikon* **(norsk)**. Besøkt 31. mai 2018.

Kilder
------

* - National Health Service: Engelsk tekst, innhentet 04.09.12

Se også
-------

* Herpangina
* Helvetesild

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
*Artikkelen omhandler skuespilleren Octavia Sperati. Se annet sted for Octavia Sperati, et band som har tatt navn etter skuespilleren.*

**Octavia Salmine Sperati** (født 19. februar 1847 i Kristiansand, død 22. mars 1918 i Bergen) var en norsk skuespiller, opprinnelig født **Svendsen**.

Hun debuterte i 1865 på Centralteatret i Akersgaten i stykket *Gamle Minder*, samtidig som hun bodde og arbeidet i sin tante Marthine Lunds fotoatelier. Senere var hun en tid knyttet til den norske scene i Møllergaden 1. Hun gikk derfra til Den Nationale Scene i Bergen, da denne startet i 1876. Dette holdt til i Komediehuset på Engen, hvor Ole Bulls Norske Theater hadde drevet sin virksomhet fra 1850 til 1863. Det hadde senere vært leid ut til omreisende teatertrupper.

Octavia Sperati oppnådde anerkjennelse for sine Ludvig Holberg-roller, og for sine Ibsen-tolkinger. Spesielt hennes fremstilling av Gina Ekdal ved verdenspremieren på *Vildanden* den 9. januar 1885 (Sperati 1916:103-107). I 1901-02 spilte hun rollen som Lona Hessel i *Samfundets Støtter*.

Familie
-------

Hun ble gift med kapellmester Robert Ferdinand Arnold Sperati (1848–84), som var sønn av dirigenten og komponisten Paolo Sperati (1821–84). Sønnen Robert Sperati (1872–1945) ble skuespiller, og hadde tidlige stumfilmroller. Datteren Alvilde Sperati (1873–1946) ble skuespiller og operettesanger ved Den Nationale Scene.

Trivia
------

* I forbindelse med førsteoppførelsene av *Vildanden* på Den Nationale Scene i 1885, mente Octavia Sperati at det var erfaringen fra praktisk fotografisk arbeid i tante Marthine Lunds atelier i Kristiania som gjorde at hun kunne spille rollen som Gina Ekdal så naturlig:

> Hvad der bidrog til at hjælpe *mig* utover al mystik og ind i virkeligheten og bidrog til at jeg helt indforlivedes med og utformet min rolle i dens mange detaljer, var den omstændighet, at Gina Ekdal er saa rikelig velsignet med arbeide - alle mulige slags gjøremaal. Hun sliter og stræver ustanselig fra morgen til kveld for at skaffe mat og øl, hun fotograferer og lapper, lægger i ovnen hos den «logerende», lager sildesalat og lærer sig til at forsage og spare for sig selv.
> 
> 
> Octavia Sperati: *Fra det gamle komediehus*. 1916, s. 106.
> 
> 

* Octavia Speratis portrett var det eneste som var intakt etter brannen ved Den Nationale Scene i 1983, en hendelse som fikk sin supranormale forklaring i påstanden at førsteinspisient Jørgen Fogge hevdet å ha hørt hennes stemme midt i flammehavet.

Litteratur
----------

* Sperati, Octavia: *Theatererindringer*. Gyldendal. 1911.
* Sperati, Octavia: *Fra det gamle komediehus*. Kristiania: Gyldendal. 1916.

Referanser
----------

1. ↑   sceneweb.no[Hentet fra Wikidata]
2. ↑   snl.no[Hentet fra Wikidata]
3. ↑  *Møtte teatrets gjenferd* i Bergens Tidende (13.4.2000)

Eksterne lenker
---------------

* (en) Octavia Sperati – kategori av bilder, video eller lyd på Commons Rediger på Wikidata
* (no) Octavia Sperati hos Sceneweb Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Historisk befolkningsregister **·** Geni **·** KulturNav
 |
**Purist** (fra latin *pūrus* = *ren*) er en person som ønsker at et bestemt emne skal forbli tro til sin kjerne og fri fra forfalskninger eller påvirkninger som tynner ut kjernen. Begrepet kan bli brukt om nær sagt hvert eneste emne, og kan bli brukt på en selv eller på andre. Bruken av begrepet kan være enten nedlatende eller som en kompliment, avhengig av sammenhengen. Ettersom benevnelsen avhenger av subjektive forestillinger om hva som er «rent» i motsetning til «utvasket» eller «forfalskninger» er det ikke alltid klart om begrepet purist kan benyttes om en person eller ikke.

Eksempelvis kan en *språklig purist* være motstander av at enten utenlandske ord eller fremmedord kommer inn i morsmålet.

Etymologi
---------

Begrepet *purist* og *purisme* kommer fra det latinske begrepet *pūrus* som betyr *ren*, og som igjen slektet på sanskrit *pūtás*, renset. Ordet nådde engelsk via det gammelfranske *pur*.

Andre betydninger
-----------------

Innenfor kunsten var det en kunststil kalt for purisme som ble utviklet i Frankrike tidlig på 1900-tallet, karakterisert av enkle geometriske former og bilder, som ble karakterisert purisme og som avviste kubismen.

Se også
-------

* Purisme (i kunst)
**Vannboring** er en teknikk som benyttes for å finne vann til forskjellige formål.

Kriterier
---------

Skal man finne vann som er rent bør man bore dypere enn 30m i fjell for å være sikker på at urent vann ikke forurenser brønnen. Før man borer må man finne en gunstig plass å plassere borehullet, og da må man gå ut i fra disse kriteriene: 

* Dybde
* Avstand til sjø
* Fjellkvalitet
* Avstander

Dybde
-----

Hvor dypt det må bores er varierende. Man kan finne vann allerede ved 10 meter, eller man kan ende opp med ikke å finne en dråpe vann i det hele tatt på 160 meter. I hovedsak bør man ikke opprette en brønn før man har passert 30 meter. Det er fordi vannet blir lett forurenset ved slike grunne hull.

Avstand til sjø
---------------

Om man borer for nær sjø kan man ende opp med å få sjøvann inn i brønnen. Hvor nært det er mulig å bore sjøen kommer an på hvordan fjellet ligger.

Fjellkvalitet
-------------

Fjellkvalitet kan ha mye å si for om brønnen er tett. Er fjellet porøst må man passe på å bore dypt nok slik at slam som siger til ikke forurenser vannet. Er fjellet hardt vil tilsig av slam være mindre en ved porøst fjell, og like dype hull vil ikke være nødvendig. 

Også hvilke vei fjellet ligger (det vil si hvordan fjellet ligger lagvis) har noe å si. Ligger lagene på hverandre, som papir på et bord med sjøen på toppen, vil det ikke komme noe sjøvann inn i brønnen. Det er fordi fjellagene stenger sjøen ute.

Se for deg papirene på bordet enda en gang. Når sjøvannet kom fra toppen ble det stengt ute, men hvis sjøvannet kommer i fra siden vil vannet sive rett gjennom. Da vil man ikke få en brønn som er fri for sjøvann.

Avstander
---------

For den som skal bruke brønnen vil nok plassering av brønnen og avstanden fra huset være litt viktig. I tillegg vil man ikke være nødt til å montere opp så kraftige pumper for å få opp vannet.

Boring
------

Boringen som skal til for å bore etter utføres av firmaer som har spesialisert seg på dette, og eventuelt andre borejobber som krever samme type utstyr som bedriften rår over. 

På «Eksterne lenker» finnes flere bedrifter som har spesialisert seg på dette.

Eksterne lenker
---------------

* Grunnvann i Norge
Ei **purke** er et bakverk med lokal tilhørighet til Halden-distriktet. Purka er et søtet flatt hvetebrød med hull i midten, på samme måten som svenske brød og knekkebrød. I Halden har purker blitt bakt i minst 80 år, og ideen kan ha kommet med svenske arbeidere, som i mange årtier hadde arbeidet i Norge, i steinbrudd og steinhuggerier, og i sagbruk og industrier i Halden og Tistedal.

Opprinnelig var purka en grovere gjærbakst, det var både sammalt hvete og rugmel i deigen, og en liten porsjon sirup. Ei purke var vanligvis stor nok til å utgjøre et brødmåltid alene, etterhvert har dagens purker blitt mindre, og med mindre grovt mel. Til gjengjeld har noen bakere innført en enda grovere variant av den opprinnelige purka, nå under navnet «råne».

I Lillesand, Grimstad og Arendal brukes navnet «purke» eller «porke» om et stort skolebrød. Men til forskjell fra vanlig skolebrød, kan det være avlangt, kan inneholde rosiner, og ha en lang stripe med eggekrem, som går i lengderetningen av bakverket. I Grimstad kan purka ses på bilder fra Bergshaven Bakeri fra 1927, men det er ikke navn på bakeverket på bildet, det er derfor usikkert om «Purke»-navnet kom senere. 

Haldensversjonen kan nok også minne om et skolebrød, men er helt uten eggekrem, glasur og kokos.

Referanser
----------

1. ↑  Grimstad Adressetidende, 6. Aug 2016 «Hvilket bakeri har den beste porka?» Arkivert 3. juli 2019 hos Wayback Machine. (betalingsmur)

Kilder
------

* Øyvind Ottersen (oktober 2009). «HaldenMagasinet, side 12-13(pdf)» (PDF). Arkivert fra originalen (PDF) 22. oktober 2015. Besøkt 20. november 2010. «Ikke noe er mer haldensk enn e’ purke»
**Bruno Bianchi** (født 2. mai 1904, død 22. august 1988) var en italiensk seiler som deltok i de olympiske leker 1936 i Berlin og 1948 i London.

Bianchi ble olympiske mester i seiling under OL 1936 i Berlin. Han var med på den italienske båten «Italia» som vant 8-meter klassen foran den norske båten «Silja» og «Germania III» fra Tyskland. Seilingene ble avviklet utenfor Kiel i perioden 4. til 12. august 1936. Mannskapet på «Italia» besto av Bianchi, Giovanni Reggio, Luigi De Manincor, Domenico Mordini, Luigi Poggi og Enrico Poggi. Tolv år senere, under OL 1948 i London, kom han på fjerdeplass i seiling i Starbåtklassen med den italienske båten «Ausonia».

OL-medaljer
-----------

* 1936 Nazi-Tysklands flagg Berlin – Gull **Gull** i seiling, 8-meter klassen Italias flagg Italia

Eksterne lenker
---------------

* (en) Bruno Bianchi – Olympics.com Rediger på Wikidata

* (en) Bruno Bianchi – Olympedia Rediger på Wikidata

* (en) Bruno Bianchi – Sports-Reference (OL-resultater – arkivert) Rediger på Wikidata

* (en) Bruno Bianchi – databaseOlympics.com (arkivert) Rediger på Wikidata

* (it) Bruno Bianchi – Italias olympiske komité Rediger på Wikidata

* (en) Bruno Bianchi – World Sailing Rediger på Wikidata
**Jon Pedersen Erlien** (født 22. mai 1920, død 11. november 1984) var en norsk politiker (Ap).

Erlien vokste opp i Tolga. Han tok examen artium ved det norske gymnasium i Uppsala og filologisk embedseksamen ved Universitetet i Oslo. Under andre verdenskrig gjorde Erlien tjeneste i de norske troppene i Sverige.

Erlien ble først valgt inn i Oslo bystyre i 1968, og ble fast medlem av formannskapet i perioden etter. Han satt i bystyret frem til sin død i 1984, og hadde blant annet vervene som kommunalråd for personal og lønnspolitikk, kommunalråd for samferdsel, formann for skolestyret, formann for kommunikasjonsutvalget, og formann for vei-, vann- og renholdsutvalget.

Erlien arbeidet i mange år som boligsjef ved Studentsamskipnaden i Oslo, og han var sentral i planleggingen og utbyggingen av Sogn studentby. Jon P. Erliens vei på studentbyen er oppkalt etter ham.

Referanser
----------

1. ↑   «Jon P. Erlien død (Aftenposten Aften 12. november 1984)»[Hentet fra Wikidata]
2. ↑  *Hvem er hvem?*. Oslo: Kunnskapsforl. 1994. s. 647. ISBN 8257304867.
3. 1 2  «Jon P. Erlien». *Aftenposten*, 13. november 1984
4. ↑  «Jon P. Erlien minnet i bystyret». *Aftenposten*, 22. november 1984.
**Bruno Jerup Nielsen** (født 29. september 1957 i Skagen) er en dansk lærer og politiker, tidligere folketingsmedlem for Enhedslisten. Jerup var medlem av partiets første folketingsgruppe, og satt i Folketinget fra 21. mars 1994 til 10. mars 1998. Han har vært medlem av regionsrådet i Region Sjælland fra 15. november 2005. Han har også vært medlem av hovedstyret og forretningsutvalget i Enhedslisten.

Jerup gikk ut fra Frederikshavns Gymnasium i 1977 og ble cand.scient. i fysikk og matematikk fra Aarhus Universitet i 1986.

Som nyutdannet begynte han i 1987 å undervise på Ingeniørhøjskolen Århus Teknikum. Senere underviste han på Randers Statsskole fra 1986 til 1987, Viborg Amtsgymnasium fra 1988 til 1989 og Langkær Gymnasium & HF fra 1989 til 1994.

Da han studerte ved Aarhus Universitet var han aktiv i studentpolitikken og ble medlem av Studenterrådet ved matematik og fysik i 1979. I 1982 ble han formann for det samlede Studenterråd ved Aarhus Universitet.

Han var også aktiv i styret, distriktsledelsen og forretningsutvalget i Kommunistiske Studenter og Danmarks Kommunistiske Parti. I 1989 ble han medlem av ledelsen i det den gang nystiftede Enhedslistens Århus-avdeling og fra 1990 til 1994 satt han i ledelsen av partiet i Århus Amt. Fra 1991 til 1997 var han også medlem av partiets hovedstyre.

Ved det danske kommune- og regionvalget i 2013 var han Enhedslistens førstekandidat for Region Sjælland og ble valgt inn i Regionsrådet. I det daglige arbeider han (2013) som gymnaslærer og underviser i fysikk og matematikk.

Referanser
----------

1. ↑  Oversikt over ledelsen på Enhetslistens nettsider
2. ↑  Enhedslisten Region Sjællands nettsider[*død lenke*]

Eksterne lenker
---------------

* (da) Bruno Jerup hos Folketinget Rediger på Wikidata
* (da) Om Bruno Jerup på Region Sjællands nettsider (besøkt 29. november 2013)

  


| * v
* d
* r
Danmarks flagg – Enhedslisten |
| --- |
| EL-medlemmer avFolketinget 2019– | Eva Flyvholm **·** Jette Gottlieb **·** Henning Hyllested **·** Peder Hvelplund **·** Christian Juhl **·** Rosa Lund **·** Rune Lund **·** Pernille Skipper **·** Jakob Sølvhøj **·** Søren Søndergaard **·** Victoria Velásquez **·** Mai Villadsen **·** Nikolaj Villumsen |  |
| EL-medlemmer avFolketinget 2015–2019 | Stine Brix **·** Pelle Dragsted **·** Eva Flyvholm **·** Maria Gjerding **·** Henning Hyllested **·** Christian Juhl **·** Rune Lund  **·** Søren Egge Rasmussen  **·** Johanne Schmidt-Nielsen **·** Pernille Skipper **·** Jakob Sølvhøj **·** Søren Søndergaard **·** Finn Sørensen **·** Nikolaj Villumsen |
| Andre EL-politikere | Asmaa Abdol-Hamid **·** Keld Albrechtsen **·** Bent Hindrup Andersen **·** Jørgen Arbo-Bæhr **·** Line Barfod **·** Majbrit Berlau **·** Per Bregengaard **·** Per Clausen **·** Lars Dohn **·** Signe Færch **·** Michael Bjørn Hansen **·** Poul-Henrik Jensen **·** Bruno Jerup **·** Peter Kvist Jørgensen **·** Morten Kabell **·** Rina Ronja Kari **·** Søren Kolstrup **·** Ole Krarup **·** Per Berga Rasmussen **·** Pia Raug **·** Ebbe Kløvedal Reich **·** Anna Rytter **·** Gunna Starck **·** Mikkel Warming **·** Arne Würgler **·** Frank Aaen |
| Avisen *Rød+Grøn* |

Portal: Danmark
**Jon Reidar Gundersen** (født 20. mai 1933 i Oslo, død 2. juni 2020) var en norsk forretningsadvokat med møterett for Høyesterett.

Gundersen var cand.jur. fra 1959 og hadde et studieopphold ved Harvard Law School fra 1959 til 1960. Han fikk advokatbevilling i 1962 og har vært høyesterettsadvokat fra 1969. Han var dommerfullmektig i 1960–61 og tilknyttet advokatfirmaet Arne Eftestøl & Reidar W. Gundersen fra 1961 til 1964, der faren Reidar Wrenstad Gundersen var kompanjong. Fra 1964 til 1993 var han tilknyttet advokatfirmaet Thommessen, Karlsrud, Heyerdahl & Brunsvig, fra 1969 som kompanjong. I 1993 startet han sitt eget firma sammen med høyesterettsadvokat Ole Lund, Lund, Gundersen & Co.

Han innehadde en lang rekke styreverv i norske foretak. Han var styreformann i Storebrand fra 1993, men trakk seg fra vervet i oktober 2000 etter at konserndirektør Åge Korsvold måtte fratre sin stilling i forbindelse med en opsjonsavtale.

Referanser
----------

1. ↑   Aftenposten, nekrolog, «Nekrologer: Jon R. Gundersen», besøkt 17. juni 2020[Hentet fra Wikidata]
2. ↑  «Jon R. Gundersen trekker seg som styreformann i Storebrand» Pressemelding 10. oktober 2000

Kilder
------

* Biografi i *Hvem er hvem? 1993*, s. 186.